**ОДОБРИЛ,**

**МИНИСТЪР НА ФИНАНСИТЕ:**

**ЛЮДМИЛА ПЕТКОВА**

**ФИНАНСОВА ОБОСНОВКА**

**Относно:** Проект на Решение на Министерския съвет за даване на съгласие Управляващият орган на Програмата за развитие на селските райони 2014 – 2020 г. да увеличи максималният размер на безвъзмездната финансова помощ по процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

**1. Мотиви и цел за внасяне за разглеждане от Министерския съвет на проекта на акт**

С проекта на решение се предлага да бъде дадено съгласие Управляващият орган на Програмата за развитие на селските райони 2014 – 2020 г. да увеличи максимално определеният бюджет по процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. с 21 692 695 лв. за одобрението на 29 проектни предложения, за дейности по подобряване на енергийната ефективност на общински сгради, в които се извършват обществени услуги има недостиг на бюджет по процедура № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“.

Националният план за действие по енергийна ефективност, задължава собствениците на сгради за обществено обслужване – държавни и общински администрации, да извършват управление на енергийната ефективност чрез изпълнение на програми, дейности и мерки за повишаването ѝ. Финансирането през проведените през 2018 г. и 2022 г. приеми на проекти за дейността подобряване на енергийна ефективност бяха насочен към общини на територията на селските райони в страната за реконструкция, ремонт, оборудване и обзавеждане на общински сгради, в които се предоставят обществени услуги. Много обществени сгради в селските райони не отговарят на минималните изисквания за енергийна ефективност, а в случаят има проектни предложения, които могат да бъдат разгледани, одобрени и изпълнение в кратки срокове.

Освен горното, увеличението на максимално определения бюджет по процедура за подбор № BG06RDNP001-7.020 – Енергийна ефективност е свързан с етапа, в който се намира прилагането на ПРСР и наближаващият краен срок за постигане на целите по програмата, а именно достигане на средствата до крайните получатели – 30 декември 2025 г. Това налага Управляващият орган на ПРСР да предприеме бързи и адекватни мерки, които да гарантират ефективно и ефикасно изпълнение на генерирани свободни средствата по отделните мерки и подмерки. По процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР е обявен прием през месец юли 2022 г.

По приема са одобрени за финансиране 76 броя проектни предложения, за които е бил наличен финансов ресурси, и за тях са сключени административни договори. За всичките 13 проектни предложения, които са били включени в Резервния списък за финансиране по процедурата през месец юни 2024 г. е увеличен бюджета по процедурата и към настоящия момент, всички са обработени и са със сключени или са в процес на сключване на административни договори.

Разполагаемият към момента финансов ресурс по процедура за подбор   
№ BG06RDNP001-7.020 – Енергийна ефективност от 73 419 371 лева, е крайно недостатъчен за обработката и одобрението на всички постъпили по процедурата проектни предложения. По процедурата има още 29 проектни предложения, за които не е наличен бюджет и в случай, че бъде увеличен максимално определеният бюджет по процедурата за подбор № BG06RDNP001-7.020 – Енергийна ефективност, същите ще могат да бъдат разгледани и, ако отговарят на всички условия, и с тях да бъдат сключени административни договори.

В контекста на горното, по други мерки и подмерки от ПРСР, които са прилагани през периода 2014 – 2020 г. има свободен ресурс, който може да бъде пренасочен към подмярка 7.2 „Инвестиции в създаването, подобряването или разширяването на всички видове малка по мащаби инфраструктура“. За целта, Управляващият орган на ПРСР 2014-2020 ще предприеме стъпки за изменение по съответния ред на ПРСР. Към настоящият момент е направено предложение за 17-та промяна на ПРСР пред Европейската комисия, а по силата на разпоредбите на чл. 4 от Регламент за изпълнение (ЕС) № 808/2014 на Комисията от 17 юли 2014 г., за да може да се направи ново предложение за изменение на ПРСР 2014 – 2020 пред ЕК, с което да се пренасочи финансов ресурс към подмярката, е необходимо да бъде одобрено вече внесеното.

**2. Очаквани резултати от предлагането на проекта на акт**

С приемането на решението се очаква да се одобрят максимален брой проекти по процедура за подбор № BG06RDNP001-7.020 – Енергийна ефективност, да се постигнат в по-голяма степен количествените цели по подмярката и финансова рамка по ПРСР 2014 – 2020 г.

По предложението за даване на съгласие Управляващият орган на Програмата за развитие на селските райони 2014 – 2020 г. да увеличи максималният размер на безвъзмездната финансова помощ по процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ е изготвена Таблица с прогнозирани остатъци от процедурите по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР.

|  |  |  |  |  |  |  |
| --- | --- | --- | --- | --- | --- | --- |
| **Мярка/Подмярка/ Процедура** | **Бюджет по процедурата  в лв.** | **Обща стойност на заявени разходи  в лв.** | **Обща стойност на одобрените разходи  в лв.** | **Обща стойност на проектите в процес на обработка (по заявена субсидия)  в лв.** | **Статистически процент на редукция на разходите (14%)** | **Остатъчни средства по процедурата  в лв.** |
|  | **А** | **Б** | **В** | **Г** | **Д** | **Е** |
| Мярка 7 „Основни услуги и обновяване на селата в селските райони“ |  |  |  |  |  |  |
| Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ |  |  |  |  |  |  |
| Процедура BG06RDNP001-7.017 – УЛИЦИ | 147 953 595,23 | 143 935 928,61 | 72 111 746,40 | 70 593 410,90 | 9 883 077,53 | 15 131 515,46 |
| Процедура BG06RDNP001-7.019 – ПЪТИЩА | 119 694 418,04 | 127 432 013,37 | 112 941 006,08 | 4 832 987,51 | 676 618,25 | 2 597 042,70 |
| Процедура BG06RDNP001-7.020 – Енергийна ефективност | 73 419 370,67 | 82 077 738,62 | 72 215 745,56 | 0,00 | 0,00 | 1 203 625,11 |
| **ОБЩО:** | **341 067 383,94** | **353 445 680,60** | **257 268 498,04** | **75 426 398,41** | **10 559 695,78** | **18 932 183,27** |

В таблицата са представени само процедурите от Подмярка 7.2, по които са проведени приеми през 2022 г. Остатъчните средства по процедурата (Колона Е) са формирани, като от общия бюджет по всяка процедура са извадени стойностите на одобрените разходи (Колона В) и общата стойност на проектите в процес на обработка (Колона Г), т.е. тези, за които все още няма окончателна стойност на одобрените разходи.

Статистически процент на редукция на разходите (Колона Д) е формиран на база статистически данни между заявените от кандидатите разходи и одобрените за подпомагане от ДФЗ разходи. Посочените 14 % се формират от редукция на недопустими разходи или разходи заявени над референтните стойности определени от ДФЗ, намаление на разходите след проведени обществени поръчки и избрани изпълнители, оттеглени или недопустими проектни предложения и др. Статистическия процент на редукция (Колона Д) е прибавен към остатъчните средства по всяка процедура, само за проектните предложения, за които все още няма окончателна стойност на одобрените разходи.

В допълнение, за 4 броя проектни предложения от посочените 29, за които се извършва настоящото увеличение на бюджета, има постъпила информация Министерство на регионалното развитие и благоустройството (МРРБ), че са подали искане за участие в националната програма и имат сключени споразумения по реда на чл. 107 от ЗДБРБ, което ги прави недопустими за финансиране по ПРСР 2014-2020. Общата стойност на заявените разходи по посочените 4 броя проектни предложения са в размер на 3 457 440 лв. и считайки ги като остатък по процедура BG06RDNP001-7.020 – Енергийна ефективност, то формираният остатък по всички процедури ще покрие почети на 100 % необходимите 21 692 695 лева.

Във връзка с описаното по-горе, считаме за целесъобразно да се предостави възможност за увеличение на максималният размер на безвъзмездната финансова помощ по процедура за подбор № BG06RDNP001-7.020 – Енергийна ефективност, с 21 692 695 лева.

**2.1. Очаквани резултати от изменението на ПРСР 2014** – **2020 г.**

Изпълнението на по-голям брой проекти по процедура за подбор   
№ BG06RDNP001-7.020 – Енергийна ефективност ще спомогне за постигане на целите по Националният план за действие по енергийна ефективност, изграждането и реконструирането на инфраструктурата в повече обществени сгради в селските райони, съответно ще се подобри социално-икономическото развитие на тези райони, и те ще са по-привлекателни за живеене.

**2.2. Очаквано въздействие на изменението върху показателите**

Настоящото предложение за изменение ще допринесе за по-добро изпълнение на показателят „Брой операции, получаващи подкрепа за инвестиции в малка по мащаби инфраструктура, включително инвестиции в енергия от възобновяеми източници и спестяване на енергия (7.2)“.

Не се предвиждат изменения на ключови показатели, такива – свързани със създаване на работни места, вкл. касаещи площи.

**3. Мотивирана оценка за размера на необходимите допълнителни разходи/трансфери/други плащания, които се предлага да бъдат одобрени по бюджета на първостепенния разпоредител с бюджет или по сметка за средства от Европейския съюз, за сметка на бюджети по държавния бюджет**.

Проектът на Решение на Министерския съвет не предвижда допълнителни разходи/трансфери/други плащания, които се предлага да бъдат одобрени по бюджета на първостепенния разпоредител с бюджет или по сметка за средства от Европейския съюз, за сметка на бюджети по държавния бюджет.

Предложеният проект на акт не води до въздействие върху държавния бюджет.

**Предложил,**

**Министър на земеделието и храните:**

**Д-Р ГЕОРГИ ТАХОВ**