**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

Проект

**СЪОБЩЕНИЕ**

**ЗА СРЕДСТВАТА ЗА МАСОВО ОСВЕДОМЯВАНЕ**

**Прието е увеличение на максимално определеният бюджет по процедура за подбор № BG06RDNP001-7.020 – Енергийна ефективност от Програмата за развитие на селските райони 2014 – 2020 г.**

Министерският съвет прие решение за даване на съгласие Управляващият орган на Програмата за развитие на селските райони 2014 – 2020 г. да увеличи максималният размер на безвъзмездната финансова помощ по процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. с 21 692 695 лева.

С приемането на решението се цели изпълнението на по-голям брой проекти за кандидати общини за подобряване на енергийната ефективност, което ще спомогне за постигане на целите по Националният план за действие по енергийна ефективност. Изграждането и реконструирането на инфраструктурата в повече обществени сгради в селските райони, съответно ще подобри социално-икономическото развитие на тези райони, и те ще са по-привлекателни за живеене.

Съгласувал,

**АСЯ ПОПОВА**

*Директор на дирекция „Връзки с обществеността и протокол“*