

**ДО**

**Заместник министър-председателя и МИНИСТЪР НА ФИНАНСИТЕ И   
ПРЕДСЕДАТЕЛ НА СЪВЕТА ЗА КООРДИНАЦИЯ ПРИ УПРАВЛЕНИЕ НА СРЕДСТВАТА ОТ ЕВРОПЕЙСКИЯ СЪЮЗ**

**Г-ЖА ЛЮДМИЛА ПЕТКОВА**

**КОПИЕ ДО:**

**ДИРЕКТОРА НА ДИРЕКЦИЯ „ЦЕНТРАЛНО КООРДИНАЦИОННО ЗВЕНО“   
в Министерския съвет и  
секретар на Съвета за координация при управлението на средствата от Европейския съюз**

**Г-Н ИВАН ИВАНОВ**

**Относно:** Проект на Решение на Министерския съвет за даване на съгласие Управляващият орган на Програмата за развитие на селските райони 2014 – 2020 г. да увеличи максималният размер на безвъзмездната финансова помощ по процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

**УВАЖАЕМА ГОСПОЖО ПЕТКОВА,**

Съгласно чл. 3, ал. 1, т. 4 от Постановление № 70 на Министерския съвет от 2010 г. за координация при управлението на средствата от Европейските структурни и инвестиционни фондове и за създаване на Съвет за координация при управлението на средствата от Европейския съюз, приложено представям Ви за съгласуване проект на Решение на Министерския съвет за даване на съгласие Управляващият орган на Програмата за развитие на селските райони 2014 – 2020 г. да увеличи максимално определеният бюджет по процедура за подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. (ПРСР) с 21 692 695 лева.

С цел своевременно представяне на проекта за разглеждане на заседание на Министерския съвет, моля решението на СКУСЕС да бъде взето в най-кратък срок съгласно чл. 7, ал. 4 от Постановление № 70 на Министерския съвет от 2010 г.

След разглеждане и одобряване на документите от СКУСЕС в съответствие с чл. 7, ал. 3 от Постановление № 70 на Министерския съвет от 2010 г. и на основание чл. 8, ал. 3 от Устройствения правилник на Министерския съвет и на неговата администрация, проектът на Решение ще бъде внесен за разглеждане на заседание на Министерския съвет.

|  |  |
| --- | --- |
| **Приложение:** | 1. Проект на доклад от министъра на земеделието и храните; 2. Проект на Решение на Министерския съвет; 3. Проект на Финансова обосновка; 4. Проект на съобщение за средствата за масово осведомяване. |

С уважение,

